มาโครในไมโครซอฟท์เอ็กเซลคืออะไร
มาโครคือสคริปต์ที่ช่วยคุณทำงานขั้นตอนเดิมๆ จำนวนมากได้ เช่น แทนที่คำ เปลี่ยนรูปแบบสีและอักษร เวียนเอกสาร เป็นต้น คล้ายการเขียนโปรแกรมแต่จะทำงานเฉพาะภายในโปรแกรมที่เขียนขึ้น (ในที่นี้คือเอ็กเซล) และจะติดไปด้วยกับเอกสารนั้นเสมอ บางครั้งมาโครก็เป็นที่อยู่ของไวรัสได้ด้วย (ไวรัสก็เป็นโปรแกรมชนิดหนึ่ง) จึงไม่ควรอนุญาตให้มาโครทำงานโดยอัตโนมัติถ้าไม่ได้มาจากแหล่งที่เราเชื่อถือ (เวลาเปิดเอกสาร โปรแกรมจะถามก่อนว่าอนุญาตให้รันมาโครหรือไม่) แหล่งที่เชื่อถือได้เช่นจากสำนักงานของคุณเองหรือคุณสร้างมันขึ้นมาเอง แหล่งที่ไม่น่าเชื่อถือเช่นไฟล์แนบทางอีเมล์ที่เราไม่รู้จัก เป็นต้น